ΠΑΡΑΡΤΗΜΑ XXXII - Πίνακας προβλεπόμενος στο άρθρο 378 της πράξης προσχωρήσεως - IV. ΦΟΡΟΛΟΓΙΚΑ

(1) Επίσημη Εφημερίδα των Ευρωπαϊκών Κοινοτήτων αριθ. L 302 της 15ης Νοεμβρίου 1985.

1. Οδηγία 72/464/ΕΟΚ του Συμβουλίου της 19ης Δεκεμβρίου 1972 (ΕΕ αριθ. L 303 της 31.12.1972, σ. 1), όπως τροποποιήθηκε τελευταία από την οδηγία 84/217/ΕΟΚ του Συμβουλίου της 10ης Απριλίου 1984 (ΕΕ αριθ. L 104 της 17.4.1984, σ. 18).

Κατά παρέκκλιση του άρθρου 4 παράγραφος 2:

α) το Βασίλειο της Ισπανίας μπορεί, δυνάμει μεταβατικών μέτρων να ευθυγραμμίσει προοδευτικά το συντελεστή του αναλογικού ειδικού φόρου των τσιγάρων μαύρων καπνών με εκείνον των τσιγάρων ξανθών καπνών σύμφωνα με τους ακόλουθους όρους:

- η διάρκεια εφαρμογής αυτού του μεταβατικού μέτρου θα είναι τέσσερα έτη από την ημερομηνία προσχώρησης,

- η εξάλειψη της διαφοράς που υφίσταται την ημερομηνία της προσχώρησης μεταξύ των δύο συντελεστών του αναλογικού ειδικού φόρου θα πραγματοποιηθεί σε πέντε ίσες ετήσιες δόσεις την 1η Ιανουαρίου κάθε έτους·

β) η Πορτογαλική Δημοκρατία μπορεί, μέχρι τις 31 Δεκεμβρίου 1992, να παρεκκλίνει από το κοινοτικό καθεστώς για τους ειδικούς φόρους κατανάλωσης των επεξεργασμένων καπνών που παράγονται και καταναλώνονται στις αυτόνομες περιοχές των νήσων Αζόρες και Μαδέρα με τους ακόλουθους όρους:

- οι επιπτώσεις του ειδικού φόρου κατανάλωσης των τσιγάρων της περισσότερο πωλούμενης κατηγορίας στην ηπειρωτική Πορτογαλία και στις αυτόνομες περιοχές των νήσων Αζόρες και Μαδέρα αντίστοιχα, υπολογίζονται από την ημερομηνία της προσχώρησης και ανακοινώνονται στην Επιτροπή,

- τρία έτη μετά την προσχώρηση, οι συντελεστές του ειδικού φόρου κατανάλωσης που εφαρμόζονται στις αυτόνομες περιοχές αυξάνονται κατά το ένα τρίτο της διαφοράς μεταξύ των επιπτώσεων που υπολογίζονται σύμφωνα με την πρώτη περίπτωση και αυξάνονται, για δεύτερη φορά, κατά ένα τρίτο, πέντε έτη μετά την προσχώρηση,

- σε περίπτωση αύξησης του ειδικού φόρου κατανάλωσης στην ηπειρωτική Πορτογαλία κατά τη διάρκεια εφαρμογής αυτής της παρέκκλισης, οι συντελεστές του ειδικού φόρου κατανάλωσης που ισχύουν στις αυτόνομες περιοχές των νήσων Αζόρες και Μαδέρα αυξάνονται κατά την ίδια αναλογία.

2. Οδηγία 76/308/ΕΟΚ του Συμβουλίου της 15ης Μαρτίου 1976 (ΕΕ αριθ. L 73 της 19.3.1976, σ. 18), όπως τροποποιήθηκε από την:

- πράξη προσχωρήσεως του 1979 (ΕΕ αριθ. L 291 της 19.11.1979, σ. 17),

- οδηγία 79/1071/ΕΟΚ του Συμβουλίου της 6ης Δεκεμβρίου (ΕΕ αριθ. L 331 της 27.12.1979, σ. 10).

Οδηγία 77/799/ΕΟΚ του Συμβουλίου της 19ης Δεκεμβρίου 1977 (ΕΕ αριθ. L 336 της 27.12.1977, σ. 15), όπως τροποποιήθηκε από την οδηγία 79/1070/ΕΟΚ του Συμβουλίου της 6ης Δεκεμβρίου 1979 (ΕΕ αριθ. L 331 της 27.12.1979, σ. 8).

Κατά τη διάρκεια εφαρμογής της προσωρινής παρέκκλισης σύμφωνα με την οποία η Πορτογαλική Δημοκρατία μπορεί να αναβάλει τη θέση σε εφαρμογή του κοινού συστήματος φόρου προστιθέμενης αξίας, μέχρι την 1η Ιανουαρίου 1989, οι κοινοτικοί μηχανισμοί αναγκαστικής είσπραξης απαιτήσεων και αμοιβαίας συνδρομής εφαρμόζονται στο φόρο κύκλου εργασιών που θα ισχύει στην Πορτογαλία.

3. Έκτη οδηγία 77/388/ΕΟΚ του Συμβουλίου της 17ης Μαΐου 1977 (ΕΕ αριθ. L 145 της 13.6.1977, σ. 1), όπως τροποποιήθηκε από την:

- πράξη προσχωρήσεως του 1979 (ΕΕ αριθ. L 291 της 19.11.1979 σ. 17),

- ενδέκατη οδηγία 80/368/ΕΟΚ του Συμβουλίου της 26ης Μαρτίου 1980 (ΕΕ αριθ. L 90 της 3.4.1980, σ. 41),

- δέκατη οδηγία 84/386/ΕΟΚ του Συμβουλίου της 31ης Ιουλίου 1984 (ΕΕ αριθ. L 208 της 3.8.1984, σ. 58).

α) Για την εφαρμογή του άρθρου 24 παράγραφοι 2 μέχρι 6:

- το Βασίλειο της Ισπανίας μπορεί να χορηγήσει φορολογική ατέλεια στους υποκείμενους στο φόρο των οποίων ο ετήσιος κύκλος εργασιών είναι το πολύ ίσος με το ισόποσο των 10 000 ECU σε εθνικό νόμισμα, στην τιμή μετατροπής της ημέρας προσχώρησής του,

- η Πορτογαλική Δημοκρατία μπορεί να χορηγήσει φορολογική απαλλαγή στους υποκείμενους στο φόρο των οποίων ο ετήσιος κύκλος εργασιών δεν υπερβαίνει το ισόποσο σε εθνικό νόμισμα των 15 000 ECU κατά τα τρία πρώτα έτη μετά την έναρξη ισχύος του κοινού συστήματος φόρου προστιθεμένης αξίας και στη συνέχεια των 10 000 ECU,αντίστοιχα, στην τιμή μετατροπής της ημέρας της προσχώρησής της. Η χορήγηση φορολογικής απαλλαγής μεγαλύτερης από το ισόποσο των 10 000 ECU συνεπάγεται αντιστάθμιση για τον υπολογισμό των ιδίων πόρων σύμφωνα με τον κανονισμό (ΕΟΚ, Ευρατόμ, ΕΚΑΧ) αριθ. 2892/77, όπως τροποποιήθηκε από τον κανονισμό (ΕΟΚ, Ευρατόμ, ΕΚΑΧ) αριθ. 3625/83.

β) Για την εφαρμογή των διατάξεων που προβλέπονται στο άρθρο 28 παράγραφος 3 στοιχείο β), η Πορτογαλική Δημοκρατία μπορεί να απαλλάξει τις ακόλουθες πράξεις που απαριθμούνται στο παράρτημα ΣΤ σημεία 2, 3, 6, 9, 10, 16, 17, 18, 26 και 27.

Αυτές οι απαλλαγές δεν μπορούν να έχουν επίπτωση στους ίδιους πόρους των οποίων η φορολογική βάση θα πρέπει να αναμορφωθεί σύμφωνα με τον κανονισμό (ΕΟΚ, Ευρατόμ, ΕΚΑΧ) αριθ. 2892/77, όπως τροποποιήθηκε από τον κανονισμό (ΕΟΚ, Ευρατόμ, ΕΚΑΧ) αριθ. 3625/83.

γ) Με την επιφύλαξη της τήρησης του άρθρου 95 της συνθήκης ΕΟΚ και υπό τον όρο να ληφθούν τα απαραίτητα μέτρα για να αποφευχθούν οι επιπτώσεις όσον αφορά τους ίδιους πόρους, σύμφωνα με τον κανονισμό (ΕΟΚ, Ευρατόμ, ΕΚΑΧ) αριθ. 2892/77, όπως τροποποιήθηκε από τον κανονισμό (ΕΟΚ, Ευρατόμ, ΕΚΑΧ) αριθ. 3625/83, η Πορτογαλική Δημοκρατία έχει την ευχέρεια να εφαρμόσει τις απαλλαγές με επιστροφή των φόρων που καταβλήθηκαν σε προηγούμενο στάδιο:

- για τα τρόφιμα που απαριθμούνται κατωτέρω, σύμφωνα με το άρθρο 28 παράγραφος 2:

>ΘΕΣΗ ΠΙΝΑΚΑ>